钦定古今图书集成/明伦汇编/氏族典/第437卷 > 马杰
## 钦定古今图书集成/明伦汇编/氏族典/第437卷 > 马杰

按《吴县志》，天启六年，缇骑逮吏部员外郎周顺昌于
西察院。杰等执香伏地呼号不已。旗尉厉声曰：“东厂
严旨逮官，乃容鼠辈置喙。”杰等不胜愤，曰：“东厂何得
逮官？”击杀官旗一人，馀皆负重伤。巡抚毛一鹭奏闻
民变，杰等五人处斩。兵使者张孝监刑，五人曰：“为周
吏部死，死亦何恨。”孝流涕斩之。